stanford-oval/wikipedia huggingface dataset:
Carrie Lam

| Carrie Lam 林鄭月娥 |
| --- | --- |
 Carrie Lam vuonna 2020
 Hongkongin hallintojohtaja
 1. heinäkuuta 2017 – 1. heinäkuuta 2022  
Edeltäjä:  Leung Chun-ying
Seuraaja:  John Lee
Hallituksen pääsihteeri
 1. heinäkuuta 2012 – 16. tammikuuta 2017  
Edeltäjä:  Stephen Lam
Seuraaja:  Matthew Cheung
Kehitysministeri
 1. heinäkuuta 2007 – 30. kesäkuuta 2012  
Seuraaja:  Mak Chai-kwong
Henkilötiedot
Syntynyt: 13. toukokuuta 1957 (ikä 67)  Brittiläinen Hongkong
Puoliso:  Lam Siu-por
Tiedot
Tutkinnot:  Hongkongin yliopisto
Uskonto:  katolisuus
 Nimikirjoitus
Carrie Lam Cheng Yuet-ngor (kiin.: 林鄭月娥; Yalen latinisointi: Làhm Jehng Yuht-ngòh; s. 13. toukokuuta 1957 Brittiläinen Hongkong) on hongkongilainen poliitikko ja virkamies. Hän on tehnyt pitkän uran Hongkongin hallinnon eri tehtävissä ja virastoissa. Hänet valittiin 2017 alueen hallintojohtajaksi. Sitä ennen Lam toimi muun muassa kehitysministerinä ja hallituksen pääsihteerinä.
Huhtikuun alussa 2022 Lam ilmoitti, ettei aio pyrkiä toiselle kaudelle. Hän vetosi perhesyihin ja kertoi Manner-Kiinan hallinnon ymmärtäneen tämän. 1. heinäkuuta hänen seuraajakseen nimitettiin John Lee.
Tausta ja yksityiselämä

Carrie Lam, syntyjään Cheng Yuet-ngor, syntyi Hongkongissa vuonna 1957. Perheessä oli viisi lasta, jotka kasvoivat suhteellisen köyhissä oloissa ahtaassa vuokratalossa. Lam sai katolisen kasvatuksen ja kävi koulunsa St. Francis’ Canossian Collegessa. Uskonnollisen vakaumuksensa vuoksi Lam ei myöskään kuulu kommunistiseen puolueeseen, koska puolueen jäsenyys edellyttää ateismia.
Lam opiskeli Hongkongin yliopistossa. Hänen pääaineensa oli aluksi sosiaalityö, mutta hän vaihtoi sen sosiologiaksi. Hän osallistui opiskeluaikanaan protesteihin, joissa vastustettiin köyhien veneasukkaiden häätämistä Yau Ma Teista.
Carrie Lam on naimisissa matemaatikko Lam Siu-porin kanssa. He tapasivat, kun Carrie Lam opiskeli Cambridgen yliopistossa. Lam Siu-por asuu Englannissa, jossa asuvat myös pariskunnan molemmat pojat. Carrie Lam on itse kertonut muutamia kertoja, että eläköidyttyään aikoo muuttaa perheensä luokse Englantiin.
Ura virkamiehenä

Lam valmistui vuonna 1980 ja aloitti uransa virkanaisena. Vuosina 1981–1982 hän kävi vuoden mittaisen kehitysmaatutkimuksen diplomikurssin. Uransa alkuvaiheissa Lam toimi erilaisissa tehtävissä lääketieteen, terveyden, hallinnollisten alueiden ja turvallisuuden parissa. Lam toimi 1990-luvulla lähes seitsemän vuotta valtiovarainvirastossa, jossa hän osallistui muun muassa budjettisuunnitteluun ja menojen hallintaan.
Lam valittiin elokuussa 2000 hallinnon sosiaalihuollon vastaavan osaston johtajaksi. Hänen kolme vuotta kestänyt aikansa oli hankala, sillä Hongkongia vaivasi korkea työttömyys ja alueen talous oli pahasti alijäämäinen. Hongkongin SARS-epidemian aikana Lam perusti kolmen muun henkilön kanssa We Care Education Fundin, joka keräsi 80 miljoonaa Hongkongin dollaria sairauden takia orvoiksi jääneen lasten koulutukseen.
Lam nimitettiin marraskuussa 2003 asutuksen, kaavoituksen ja maa-alueiden pysyväksi sihteeriksi. Hän muutti syyskuussa 2004 Lontooseen, kun hänet valittiin Hong Kong Economic and Trade Officen pääjohtajaksi. Hänen vastuullaan oli Hongkongin taloudellisten etujen edistäminen Britanniassa ja 16 muussa Euroopan valtiossa.
Hallitukseen

Lam palasi marraskuussa 2006 Hongkongiin sisäasioiden pysyväksi sihteeriksi. Virkanaisuraltaan hän siirtyi hallitustehtäviin heinäkuussa 2007, kun hän aloitti Hongkongin kehitysministerinä. Mediassa hän on saanut lempinimen ”rautarouva”, sillä hän päättäväisesti pyrkii saamaan tahtonsa läpi. Lamin tahto näkyi muun muassa kehitysministerinä, kun hän osoitti kovuuttaan Queen’s Pierin purkamista vastustaneisiin protestoijiin.
Lam nousi 2012 Hongkongin hallinnon toiseksi vaikutusvaltaisemmalle paikalle, kun hänet valittiin hallituksen pääsihteeriksi. Pääsihteerinä Lam johti lokakuussa 2014 neuvotteluja Hongkongin mielenosoitusten johtajien takia. Neuvotteluissa ei kuitenkaan onnistuttu löytämään yhteisymmärrystä.
Lam valittiin maaliskuussa 2017 Hongkongin hallintojohtajaksi. Hän sai 777 ääntä 1 194:stä mahdollisesta. Hongkongin johtajan vaaleissa voi äänestää vain vaalikomitean jäsenet, jotka ovat pääosin Kiinalle uskollisia. Kansan parissa tehtyjen mielipidemittauksien mukaan Lam oli John Tsangin jäljessä.
Hallitukseen > Hongkongin protestit

Hongkongin protestien aikana Lamin asema on ollut huteralla pohjalla. Syyskuussa 2019 hän sanoi salaa äänitetyssä nauhoitteessa, että jättäisi paikkansa hallintojohtajana, jos asia olisi hänen itsensä päätettävissä. Äänitteellä hän totesi joutuvansa "palvelemaan yhtäaikaa kahta herra", jotka hän myös nimesi: Kiinan kansantasavallan valtioneuvostoa sekä hongkongilaiset, minkä johdosta hänellä hyvin vähän liikkumatilaa mielenosoituksien rauhoittamiseksi varsinkin, kun asian katsottiin uhkaavan Kiinan kansallista suvereniteettiä. Lam vakuutteli myös, että Pekingillä ei ollut aikomustakaan lähettää kansan vapautusarmeijaa Hongkongiin.
Joulukuussa 2019 joukko demokratiaa kannattavia LegCon edustajia pani alulle aloitteen, jolla Lam pyrittiin poistamaan virasta.
Kun Hongkongin hallinto vahvisti kiistellyn luovutussopimuksen Manner-Kiinan kanssa, Lam syytti sitä vastustaneita protesteja hongkongilaisten opettajien yllyttämiksi ja sanoi, että "emme voi hyväksyä politiikan tunkeutumista koulujemme kampuksille, opiskelijoita vedetään mukaan poliittiseen turbolenssiin ja vedätetään jopa osallistumaan laittomiin sekä väkivaltaisiin toimiin". Hongkongin opettajia edustava Ip Kin-yuen kiisti jyrkästi Lamin esittämät väitteet..
Hallitukseen > Koronapandemia Hongkongissa

Lam kieltäytyi sulkemasta rajaa Hongkongin ja Kiinan välillä pandemian alussa. Samaan aikaan 8000 hongkongilaista terveydenhuoltoalan ammattilaista meni protestiksi viideksi päiväksi lakkoon ja vaati rajan sulkemista.. Helmikuun lopussa Lamin kannatusluvut sukelsivat kaikkien aikojen alhaisimmiksi: 9,1 prosenttiin.
Heinäkuussa 2020 Lam ilmoitti, että syyskuulle kaavailtuja LegCo-vaaleja siirretään, virallisen selityksen mukaan koronapandemian vuoksi, vuoteen 2021.
Hallitukseen > Muita skandaaleja

Helmikuussa 2021 Lam ilmoitti, että Hongkong alkaa soveltamaan vanhaa lakia, jonka nojalla kaksoiskanasalaisuutta ei enää tunnusteta (kuten esim. Manner-Kiinassa). Lisäksi kiinalaista syntyperää olevat henkilöt, jotka ovat syntyneet joko Manner-Kiinassa tai Hongkongissa, laskettaisiin lähtökohtaisesti Kiinan kansalaisiksi riippumatta näiden henkilöiden passista. Lam totesi, että muiden maiden passeilla ei enää vastaisuudessa saisi esimerkiksi konsulaattiapua.. Lamin miehellä ja molemmilla lapsilla on Ison-Britannian kansalaisuus, minkä johdosta Lam nautti EU:n liikkumisen vapaudesta. Lainoppineet kyseenalaistivat Lamin sopivuuden hallintojohtajaksi, jonka tulee lain mukaan olla hongkongilainen Kiinan kansalainen eikä tällä saa olla oleskelulupaa muualla.
Elokuussa 2020 Yhdysvaltain valtiovarainministeriö asetti Lamin pakotelistalleen johtuen tämän osallisuudesta Hongkongin demokratian ja kansalaisoikeuksien polkemisesta.
Kunnianosoituksia

Kultainen perhospuu-tähti
Suuri perhospuu-tähti
Kunnialegioona (Ranska, 2015)
Vuonna 2013 Lamille myönnettiin kunniatohtorin arvo hongkongilaisessa Linganin yliopistossa. Elokuussa 2020 Lam ilmoitti luopuvansa Wolfson Collegen kunniajäsenyydestään, kun koulun opiskelijat ja henkilökunta olivat protestoineet Lamia vastaan. Lam oli opiskellut koulussa 1980-luvulla ja saanut kunniajäsenen arvon vuonna 2018, mikä herätti jo tuolloin pahennusta. Vuonna 2019 paine kasvoi entisestään, kun kolme Britannian ylähuoneen edustajaa kirjoitti koulun johtokunnalle Lamin kunniajäsenyyden poistamiseksi. Myös Lamin Kunnialegioonan ansio on kyseenalaistettu, ja Hongkongissa alettiin kerätä nimiä adressiin, jossa pyydettiin presidentti Emmanuel Macronia perumaan kunnianosoitus.
Aiheesta muualla

Kuvia tai muita tiedostoja aiheesta Carrie Lam Wikimedia Commonsissa
Yövartiosto

| Yövartiosto> Night Watch |
| --- | --- |
 Suomennoksen kansikuva.
Alkuperäisteos
Kirjailija:  Terry Pratchett
Kansitaiteilija:  Josh Kirby
Kieli:  englanti
Genre:  fantasia
Kustantaja:  Doubleday
Julkaistu:  2002
Ulkoasu:  sidottu
ISBN:  0-385-60342-8
Suomennos
Suomentaja:  Mika Kivimäki
Kansitaiteilija:  Josh Kirby
Kustantaja:  Karisto
Julkaistu:  2010
Ulkoasu:  sidottu
Sivumäärä:  392
ISBN:  978-951-23-5271-5
Sarja: Kiekkomaailma
Edeltävä:  Aikavaras
Seuraava:  Hirmurykmentti
Löydä lisää kirjojaKirjallisuuden teemasivulta
Yövartiosto (engl. Night Watch) on vuonna 2001 ilmestynyt 28. romaani Terry Pratchettin Kiekkomaailma-sarjassa. Romaani ilmestyi suomeksi vuonna 2010 Mika Kivimäen kääntämänä.
Kirja on voittanut Prometheus-palkinnon.
Aiheesta muualla

Viitteitä teokseen. The Annotated Pratchett File. Chapter 3. (englanniksi)
Paula Jantunen: Night Watch (Arkistoitu – Internet Archive). Paula Jantunen. Kalaksikukko 11.12.2002.
William Thompson: Night Watch. The SF Site 2002. (englanniksi)
A. S. Byatt: A comforting way of death. The Guardian 9.11.2002. (englanniksi)
Robert Hanks: A slight softening of the funny bone. The Independent 29.11.2002. (englanniksi)
Steven H. Silver: Night Watch (Arkistoitu – Internet Archive). (englanniksi)
Wondermints

Wondermints on vuonna 1982 perustettu yhdysvaltalainen, Los Angelesista kotoisin oleva powerpop-yhtye. Musiikki on tyylillisesti Elvis Costellon, 1960-luvun loungen ja uuden aallon sekoitusta. Sanoitusten aiheina käytetään muun muassa scifiä.
Albumit

Wondermints (1995)
Wonderful World of the Wondermints (1996)
Bali (1998)
Mind If We Make Love to You (2002)
Kaleidoscopin': Exploring Prisms of the Past (2009)
Yhtyeen jäsenet > Pääjäsenet

Darian Sahanaja: kosketinsoittimet
Nicky Walusko (Nicky Wonder): kitara
Mike D'Amico: lyömäsoittimet
Yhtyeen jäsenet > Muut jäsenet

Brian Kassan: basso
Probyn Gregory
Zoom (sarjakuvalehti)

Zoom oli vuosina 1973–1974 Suomessa ilmestynyt sarjakuvalehti. Julkaisijana oli Sanoma Osakeyhtiö. Zoom alkoi lokakuussa 1973 ja päättyi vuoden 1974 joulukuussa. Vuonna 1974 julkaistiin myös 14 Zoom-albumia. Zoom-niminen suklaapatukka oli markkinoilla jo aikaisemmin. Patukan mainos oli Zoom-lehden ensimmäisessä numerossa.
Zoomissa ilmestyivät jatkosarjoina jo ennestään lukijoille tutut Asterix sekä Tintti, ja myös myöhemmin suosituksi tulleet Blueberry ja Valerian.
Kaikki Zoomin sarjakuvat olivat belgialaista ja ranskalaista materiaalia, Dargaud- ja Lombard-yhtiöiden kustantamia.
Zoomin päätoimittajana toimi Mary A. Wuorio, joka kirjoitti maineikkaat pääkirjoitukset useimpiin numeroihin.
Zoom oli vastine belgialaiselle Tintin-lehdelle. Zoomia julkaistiin yhteispainatuksena saksalaisen Zackin kanssa.
Zoomin sarjakuvat

Asterix
Bernard Prince
Bob Morane
Blueberry (aka Navaho)
Bruno Brazil
Comanche
Dan Cooper
Haikaralaivue (aka Michel ja Ernest)
Herra Tarkka
Jeremiah
Mic Vaillant
Pom Pom (aka Muppelo, Cubitus)
Punaparta
Riku Oksa
Timjami
Tintti
Umpah-Pah
Valerian
Walter Müller
Émilie Andéol

| Mitalit | Mitalit | Mitalit |  |
| --- | --- | --- | --- |
|  Émilie Andéol |  Émilie Andéol |  Émilie Andéol |  |
Maa:  Ranska
Naisten judo
|  Olympialaiset  |  Olympialaiset  |  Olympialaiset  |  |
|  Kultaa | Rio de Janeiro 2016 | yli 78 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Tšeljabinsk 2014 | joukkue |  |
|  Pronssia | Rio de Janeiro 2013 | joukkue |  |
|  Pronssia | Tšeljabinsk 2014 | yli 78 kg |  |
|  Pronssia | Budapest 2017 | joukkue |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 | yli 78 kg |  |
|  Kultaa | Baku 2015 | joukkue |  |
| EM-kilpailut  | EM-kilpailut  | EM-kilpailut  |  |
|  Kultaa | Montpellier 2014 | yli 78 kg |  |
|  Kultaa | Montpellier 2014 | joukkue |  |
|  Kultaa | Varsova 2017 | joukkue |  |
|  Hopeaa | Budapest 2013 | yli 78 kg |  |
|  Hopeaa | Budapest 2013 | joukkue |  |
Émilie Andéol (s. 30. lokakuuta 1987) on ranskalainen judoka.
Andéol voitti Rio de Janeiron olympialaisissa 2016 kultaa yli 78 kg:n sarjassa kukistettuaan loppuottelussa kuubalaisen Idalys Ortízin.
Andéol saavutti yli 78 kg:n painoluokassa pronssia Tšeljabinskin MM-kilpailuissa 2014 sekä sijoittui viidenneksi Rio de Janeiron MM-kilpailuissa 2013 ja seitsemänneksi Budapestissa 2017. Joukkuekilpailussa hän voitti maailmanmestaruuden 2014 sekä sai MM-pronssia 2013 ja 2017.
Andéol voitti yli 78 kg:n sarjassa ja joukkuekilpailussa kultaa Montpellier’n EM-kilpailuissa 2014 ja Bakun Euroopan kisoissa 2015. Hän saavutti yli 78 kg:n painoluokassa ja joukkuekilpailussa hopeaa Budapestin EM-kilpailuissa 2013. Hän oli yli 78-kiloisissa seitsemäs Kazanin EM-kilpailuissa 2016. Hän voitti joukkuekilpailun Euroopan-mestaruuden Varsovassa 2017.
Hän saavutti Shenzhenin universiadeissa 2011 pronssia yli 78 kg:n sarjassa, avoimessa luokassa ja joukkuekilpailussa. Hän sai alle 23-vuotiaiden EM-kilpailujen yli 78-kiloisten sarjassa hopeaa 2008 ja pronssia 2007.
Andéol on saavuttanut Masters-, Grand Slam- ja Grand Prix -kilpailuissa kaksi turnausvoittoa, kaksi kakkossijaa ja yhdeksän kolmossijaa. Maailmancupeissa ja Continental Open -kilpailuissa hänellä on kolme turnausvoittoa, yksi kakkossija ja kaksi kolmossijaa. Hän on voittanut aikuisten sarjassa neljä Ranskan-mestaruutta.
Yushun tiibetiläisten autonominen prefektuuri

| Yushun tiibetiläisten autonominen prefektuuri (tiibetiksi ཡུལ་ཤུལ་བོད་རིགས་རང་སྐྱོང་ཁུལ།, Yüxü Poirig Ranggyong Kü kiin>  玉树藏族自治州, Yùshù Zàngzú Zìzhìzhōu) |
| --- | --- |
 Yushun prefektuurin sijainti (keltaisella) Qinghaissa.
 Koordinaatit: 33°00′N, 97°01′E 
Valtio:  Kiina
Maakunta:  Qinghai
Hallinto:  
 – Hallinnon tyyppi:  Autonominen prefektuuri
Pinta-ala:  
 – Kokonaispinta-ala:  197 954 km²
Väkiluku (2010):  378 439
Aikavyöhyke:  UTC+8
Postinumero:  815000
Suuntanumero(t):  0976
Rekisterikilpi:  青G
 
 www.qhys.gov.cn 
Infobox OKVirheellinen NIMI-arvo: 
Yushun tiibetiläisten autonominen prefektuuri (tiibetiksi ཡུལ་ཤུལ་བོད་རིགས་རང་སྐྱོང་ཁུལ།, Yüxü Poirig Ranggyong Kü, kiin. 玉树藏族自治州, Yùshù Zàngzú Zìzhìzhōu) on tiibetiläisille varattu autonominen prefektuuri Kiinan Qinghain maakunnan lounaisosassa. Prefektuurin pinta-ala on 197 954 neliökilometriä ja väkiluku 378 439 (2010). Prefektuurin päähallintopaikka on Yushun kaupunki , joka sijaitsee linnuntietä noin 600 kilometriä maakunnan pääkaupunki Xiningistä lounaaseen.
Hallinnollinen jako

Piirikuntatasolla autonominen prefektuuri jaetaan yhteen piirikuntatason kaupunkiin ja viiteen piirikuntaan (numerointi kuten oheisessa kuvassa):
Galleria

Döndrub Ling -luostari (Gyegu Gompa) Yushun kaupungissa.
Xialaxiun suurkunta Yushun kaupungissa.
Kyodragin luostari Nangqênissa.
Gyêgun suurkunta vuonna 2005.
Gyêgun suurkunta toukokuussa 2010 maanjäristyksen jälkeen.
Aiheesta muualla

Kuvia tai muita tiedostoja aiheesta Yushun tiibetiläisten autonominen prefektuuri Wikimedia Commonsissa
Yushu Travel Guide (englanniksi) (travelchinaguide.com)
Yushun prefektuurin hallinnollinen jako.
Wonju

| Wonju 원주시 原州市 |
| --- | --- |

 Logo
 Sijainti Etelä-Koreassa
 Koordinaatit: 37°20′30″N, 127°55′15″E 
Valtio:   Etelä-Korea
Maakunta:  Gangwon
Pinta-ala:  
 – Kokonaispinta-ala:  867,63 km²
Väkiluku (2015):  329 395
 – Väestötiheys:  317 as./km²
Aikavyöhyke:  UTC+9
 – Kesäaika:  UTC+8
 
 www.wonju.go.kr 
Infobox OKVirheellinen NIMI-arvo: 
Wonju (kor. 원주시, hanja: 原州市) on kaupunki Etelä-Koreassa Gangwonin provinssissa, ja se on provinssin suurin kaupunki. Wonju sijaitsee 90 kilometriä pääkaupungista Soulista. Sieltä ja muualta päin Etelä-Koreaa tulee paljon opiskelijoita Wonjuun, joka on kolmen merkittävän yliopiston kotikaupunki.
Vuonna 2011 kaupungissa oli 311 449 asukasta.
Valokuvia

Lähellä Chiaksanin kansallispuistoa
Manjong JCT Yeongdong -moottoritie
Jungang-linja - Gilacheon
Geodonsaji
Ystävyyskaupungit

Roanoke, Yhdysvallat
Edmonton, Kanada
Yantai, Kiina
Hefei, Kiina
Ichikawa, Japani
Belfast, Yhdistynyt kuningaskunta, Pohjois-Irlanti
Aiheesta muualla

Kuvia tai muita tiedostoja aiheesta Wonju Wikimedia Commonsissa
Wonjun kaupungin kotisivut (koreaksi) (englanniksi) (japaniksi) (kiinaksi)
Yushu (Qinghai)

| Yushu (tiibetiksi ཡུལ་ཤུལ་གྲོང་ཁྱེར།, Yüxü Chongkyir kiin>  玉树市, Yùshù Shì) |
| --- | --- |
 Yushun kaupungin sijainti (punaisella) Yushun autonomisessa prefektuurissa (keltaisella) Qinghaissa.
 Yushu
 Koordinaatit: 33°00′21″N, 97°00′35″E 
Valtio:  Kiina
Maakunta:  Qinghai
Autonominen prefektuuri:  Yushun tiibetiläisten autonominen prefektuuri
Hallinto:  
 – Hallinnon tyyppi:  Piirikuntatason kaupunki
Pinta-ala:  
 – Kokonaispinta-ala:  15 671 km²
Väkiluku (2010):  120 447
Aikavyöhyke:  UTC+8
Postinumero:  815000
Suuntanumero(t):  0976
Rekisterikilpi:  青G
 
 www.yushuxian.gov.cn 
Infobox OKVirheellinen NIMI-arvo: 
Yushu (tiibetiksi ཡུལ་ཤུལ་གྲོང་ཁྱེར།, Yüxü Chongkyir, kiin. 玉树市, Yùshù Shì) on piirikuntatason kaupunki Kiinan Qinghain maakunnassa. Se on Yushun tiibetiläisten autonomisen prefektuurin päähallintopaikka. Kaupungin pinta-ala on 15 671 neliökilometriä ja väkiluku 120 447 (2010). Kaupungin keskusta sijaitsee linnuntietä noin 600 kilometriä maakunnan pääkaupunki Xiningistä lounaaseen.
Vuonna 2010 Yushussa tapahtui maanjäristys.
Hallinnollinen jako

Aiemmin Yushu oli piirikunta, jonka hallintopaikka oli Gyêgun suurkunta. Vuonna 2013 Yushun piirikunnasta tuli piirikuntatason kaupungiksi. Sen jälkeen Gyêgun suurkunta lakkautettiin ja siitä tuli 4 alipiiriä.
Kuntatasolla Yushun kaupunki jaetaan neljään alipiiriin, kahteen suurkuntaan ja kuuteen maalaiskuntaan.
Galleria

Katunäkymää Yushussa vuonna 2005.
Talorauniot maanjäristyksen jälkeen.
Rauniot noin kuukauden maanjäristyksen jälkeen.
Uudisrakentaminen Yushussa vuonna 2013.
Uudelleen rakennettu Döndrub Ling -luostari (Gyegu Gompa) Yushun kaupungissa.
Aiheesta muualla

Yushu (englanniksi) (Wikivoyage)
Yushu, China (englanniksi) (TripAdvisor)
Zippo

Zippo-sytytin.
Zippo sytytinnestettä.
Zippo on vuodesta 1932 asti toimineen yhdysvaltalaisen Zippo Manufacturing Companyn valmistama tupakansytytin. Zippon kehitti George G. Blaisdell, ja sen nimi pohjautuu englanninkieliseen, vetoketjua tarkoittavaan zipper-sanaan.
Zippo-sytyttimet eroavat nykyajan muovisista kertakäyttösytyttimistä muun muassa seuraavilla tavoilla:
Zippon polttoaineena toimii sytytinneste, ei butaani. Neste on imeytyneenä Zippon sisällä olevaan pumpuliin.
Zippon kaikki osat ovat kokonaan metallia, ja se muodostuu alaosasta ja jousitoimisesta kannesta.
Kaikki Zippon osat saa vaihdettua uusiin. Oikein hoidettuna Zippo voi kestää hyvinkin pitkään.
Zippossa on kaikkiaan 22 osaa ja sen valmistus vaatii 108 eri työvaihetta.
Zippo sammutetaan sulkemalla sen kansi. Tämän vuoksi esimerkiksi Zippon pudotessa se jää palamaan. Tämä voi aiheuttaa tulipaloriskin.
Kaikille Zipoille myönnetään ostettaessa elinikäinen takuu.
Yhdysvalloissa Zippo-sytyttimet tulivat tunnetuksi toisen maailmansodan aikana, kun niitä jaettiin liittoutuneiden sotilaille. Zippot ovat tunnettuja muun muassa siksi, että ne palavat metallisen liekin tuulisuojan ja paloaineena olevan bensiinin ansiosta hyvin myös tuulessa ja pakkasessa.
Zippoa valmistetaan useilla eri tunnuksilla ja väreillä, mutta sytyttimen perusrakenne on pysynyt lähes muuttumattomana kahdeksan vuosikymmenen ajan. Zippoja on tehtaan mukaan valmistettu vuosien 1933-2003 välillä 400 miljoonaa kappaletta.
Zippo populaarikulttuurissa

Zippo esiintyy usein elokuvien ja televisiosarjojen rekvisiittana. Tunnettuja elokuvia ja TV-sarjoja joissa Zippo-sytytintä käytetään näkyvästi ovat Pyhimys (TV-sarja), Sin City, Deep Blue Sea, Die Hard, Die Hard 2, Indiana Jones ja viimeinen ristiretki, Harley Davidson ja Marlboro-mies, The Crow, Black Sheep, Lost, The Simpsons, Salaiset kansiot, Constantine, Family Guy,  Supernatural,  Elämää Philadelphiassa, Kyllä Jeeves hoitaa, Mad Men, sekä Quentin Tarantinon elokuvat. Myös Stingin kappaleessa It's probably me tausta soitetaan zipolla.
Aiheesta muualla

Wikimedia Commonsissa on kuvia tai muita tiedostoja aiheesta .
Valmistajan virallinen kotisivu (englanniksi)
Zippo-galleria (englanniksi)
Colombes

| Colombes |
| --- | --- |
 Näkymä Colombesiin
 vaakuna
 Colombesin sijainti Pariisin metropolialueella
 Koordinaatit: 48°55′25″N, 02°15′08″E 
Valtio:  Ranska
Alue:  Île-de-France
Departementti:  Hauts-de-Seine
Arrondissementti:  Nanterre
Perustettu:  4. huhtikuuta 1147
Hallinto:  
 – Kaupunginjohtaja:  Philippe Sarre
Pinta-ala:  
 – Kokonaispinta-ala:  7,81 km²
Korkeus:  23–44 m
Väkiluku (2014):  84 392
 – Väestötiheys:  10 805,6 as./km²
Aikavyöhyke:  UTC+1
Postinumero:  92700
 
 www.mairie-colombes.fr 
Infobox OKVirheellinen NIMI-arvo: 
Colombes on Ranskassa Pariisin lähellä Île-de-Francen alueella Hauts-de-Seinen departementissa sijaitseva kunta. Siellä on arviolta 84 392 asukasta (vuonna 2014) ja sen pinta-ala on 7,81 neliökilometriä.
Maantiede

Colombesin voi jakaa geologisesti kahteen osaan. Osien välinen korkeusero johtuu kaivostoiminnasta. Kunnan pohjoispuoli kuuluu tulva-alueeseen.
Colombes on jaettu kolmeen alueeseen:
Colombes-Nord-Est, (koillinen, 24 425 asukasta)
Colombes-Nord-Ouest, (luode, 24 606 asukasta)
Colombes-Sud, (etelä, 27 726 asukasta)
Historia

13. maaliskuuta 1896 Colombesista irtautui alue, joka otti nimen Bois-Colombes. 2. toukokuuta 1910 irtautui hieman suurempi alue, joka otti nimen La Garenne-Colombes.
Liikenne

A86-moottoritie kulkee Colombesin läpi. Kunnassa on kaksi rautatieasemaa: Gare de Colombes ja Gare du Stade.
Tunnettuja asukkaita

Abdoulaye Meïté, jalkapalloilija
Alaeddine Yahia, jalkapalloilija
Brahim Hemdani, jalkapalloilija
Luc Ferry, poliitikko
Surya Bonaly, taitoluistelija
Ystävyyskaupungit

Frankenthal,  Saksa
Legnano,  Italia
Aiheesta muualla

Kuvia tai muita tiedostoja aiheesta Colombes Wikimedia Commonsissa
Kunnan internetsivut (Arkistoitu – Internet Archive) (ranskaksi)
Pariisin esikaupunkialueen kunnat
| Väkiluku | Kunnat |
| --- | --- |
yli 2 000 000: Pariisi
yli 75 000: Argenteuil · Asnières-sur-Seine · Aulnay-sous-Bois · Boulogne-Billancourt · Champigny-sur-Marne · Colombes · Créteil · Montreuil · Nanterre · Rueil-Malmaison · Saint-Denis · Saint-Maur-des-Fossés · Versailles · Vitry-sur-Seine
yli 50 000: Antony · Aubervilliers · Le Blanc-Mesnil · Bondy · Cergy ·  Clichy · Courbevoie · Drancy · Évry · Fontenay-sous-Bois · Issy-les-Moulineaux ·  Ivry-sur-Seine · Levallois-Perret ·  Maisons-Alfort · Neuilly-sur-Seine ·  Noisy-le-Grand ·  Pantin · Sarcelles · Sartrouville
yli 25 000: Alfortville · Athis-Mons · Bagneux · Bagnolet · Bezons · Bobigny · Champs-sur-Marne · Charenton-le-Pont · Châtenay-Malabry · Châtillon · Chatou · Chelles · Le Chesnay · Choisy-le-Roi · Clamart · Clichy-sous-Bois · Conflans-Sainte-Honorine · Corbeil-Essonnes · La Courneuve · Draveil · Élancourt · Épinay-sur-Seine · Ermont · Franconville · Fresnes · Gagny · Garges-lès-Gonesse · Gennevilliers · Goussainville · Guyancourt · L'Haÿ-les-Roses · Houilles · Livry-Gargan · Malakoff · Mantes-la-Jolie · Massy · Meaux · Melun · Meudon · Montigny-le-Bretonneux · Montrouge · Les Mureaux · Neuilly-sur-Marne · Nogent-sur-Marne · Noisy-le-Sec · Palaiseau · Le Perreux-sur-Marne · Pierrefitte-sur-Seine · Plaisir · Poissy · Pontault-Combault · Pontoise · Puteaux · Rosny-sous-Bois · Saint-Cloud · Saint-Germain-en-Laye · Saint-Ouen · Sainte-Geneviève-des-Bois · Sannois · Savigny-sur-Orge · Savigny-le-Temple · Sevran · Stains · Suresnes · Taverny · Thiais · Trappes · Tremblay-en-France · Les Ulis · Vanves · Vigneux-sur-Seine · Villejuif · Villemomble · Villeneuve-Saint-Georges · Villepinte · Villiers-le-Bel · Villiers-sur-Marne · Vincennes · Viry-Châtillon · Yerres
alle 25 000: 1 470 muuta kuntaa, joista merkittävimmät Auvers-sur-Oise · Bougival · Le Bourget · Chantilly · Chessy · Crépy-en-Valois · Écouen · Enghien-les-Bains · Étampes · Fontainebleau · Gisors · Maintenon · Maisons-Laffitte · Marly-le-Roi · Montfermeil · Montmorency · Orly · Orsay · Le Raincy · Rambouillet · Roissy-en-France · Rungis · Saclay · Saint-Cyr-l'École · Sceaux · Sèvres · Le Vésinet